ProAgri SA 254 - ProAgri
ProAgri SA 254
by Jaco Cilliers 13th April 2021, 2:24 pm 372 Views 0 Comments
Om te meet is om te weet. Nog nooit tevore was hierdie stelling so toepaslik soos in die hedendaagse landboubedryf nie. Nuwe tegnologie word aanhoudend ontwikkel en deeglike kennis daarvan is uiters belangrik vir enige boer wat mededingend wil bly.
Suid-Afrikaanse boere ding nie net met mekaar mee vir ՚n aandeel in die
landboumark nie, maar meestal ook met die Amerikaners, die Australiërs en ander lande wat ՚n sterk landboubedryf het. Daarom moet elke Suid-Afrikaanse boer sorg dat hy net so wetenskaplik boer soos die res van die wêreld.
Woorde soos satelietbeelde, hommeltuie, ISOBUS en aanpasbare voorskrifkaarte was nooit deel van enige boer se woordeskat nie. Die rekenaar was ook net daar vir die boer se sekretaresse om die nodige tikwerk te doen, en die enigste skerm in die trekker was
Dit het alles verander. Vandag is die boer se rekenaar sy belangrikste
bestuursmiddel, en die trekkers en werktuie wat die voorbereiding en
plantwerk doen is behoorlik toegerus met GPS-stelsels en raakskerms. Die spuit en die stroper ook en dan is die toerusting ook so slim dat die verskillende werktuie met mekaar en met die boer kommunikeer.
Die hoofdoel van al hierdie toerusting is om inligting bymekaar te maak, te
verwerk en dan in ՚n verstaanbare formaat soos kaarte en tabelle aan die boer te gee. Dit stel die boer in staat om die beste besluite vir sy boerdery te neem.
Wanneer dit kom by hierdie tipe inligtingstelsels of moderne boerderymetodes, is daar omtrent net soveel menings en verskillende opsies as wat daar boere is. Daarom bied ProAgri ՚n verskeidenheid inligting oor die verskillende rolspelers in die mark om die boer met kennis te bemagtig om die beste belsuite te neem.
Lees ook gerus die artikel oor wenke vir die regte presisietoerusting vir jou
plaas op bladsy 9. Daar is ook heelwat inligting oor die nuutste beskikbare
presisietegnologie van Valley en Bayer in hierdie uitgawe.
Besoek gerus die webblad by www.proagri.co.za om gratis toegang tot alle ProAgri-artikels te kry, of besoek www.agri4all.com om al jou plaas se inkopies aanlyn te doen.